als_Latn dik_Latn ron_Latn
Basha kritikon qeverinë në Shijak, Rama ‘tregon’ qytetin e riPostuar më: 18 November 2016 09:39
Kryeministri Edi Rama dhe kryetari i PD, Lulzim Basha ishin në Shijak, por nëse i pari ishte për të parë punimet e Rilindjes Urbane, i dyti ishte për të kritikuar qeverisjen.
Basha tha përpara demokratëve të Shijakut se “në qeverisjen e Ramës, paratë e subvencioneve, investimeve, faturës së rritur të energjisë kanë shkuar në xhepat e tij dhe miqve të tij”.
“S’ka lekë për subvencione për bujqësinë, thotë. 220 milionë euro që kanë shkuar për shpenzime luksi, ose tendera për shokët, po t’i pjesëtojmë me numrin total të fermerëve, i bie mesatarisht 500 dollarë për fermer subvencione. Ka parë njeri këtu kokër leku këto tre vjet?! Jo 500 në vit, po kokërr leku?!” tha Basha.
Kurse Rama postoi disa foto nga qyteti i Shijakut, tashmë i transformuar.
“Rilindja Urbane e Shijakut që nisi me transformimin rrënjësor të qendrës në një hapësirë publike plot frymëmarrje dhe shije europiane, po vijon me kantieret e reja brenda lagjeve të qytetit, për të vazhduar më tej edhe me parkun, rrugën e katër shkollave dhe unazën e vogël të qytetit”, shkruan Rama.
Një komentues duket se ia ka bërë qejfin kryeministrit, pasi ka vlerësuar nismën e Rilindjes Urbane.
“Rilindja Urbane eshte nje nder gjetjet me te mira te kesaj Qeverie ne kete periudhe. Erdhi nje kohe qe thuajse te gjitha qytetet e Shqiperise u mplaken aq shpejt dhe u rrenuan aq keq sa nuk ta merrte mendja. Me Rilindjen Urbane ata rilinden per te mos u mplakur me kurre. Kjo u rrite vlerat qyteteve , i ben ata me te dashur per banoret e tij dhe per ish banoret e larguar qe me dashuri po e shikojne kete proces sa te nevojshem ne nje moment te domosdoshem. Pamja e nje qyteti eshte vete kostumi yt qe ke veshur ne publik. Edhe kur nuk kishte ne te kaluaren, shqiptari kostumin kombetar per rruge e miqesi, kullen me gure dhe armen e tij i kishte te bukura dhe te shtrenjeta. Ne nje fare menyre kjo eshte sot Rilindja Urbane qe gezon shqiptaret dhe ngjall shpresat per te gjithe,” shkroi Zalli Guri.
“Rrofsh! Sa kenaqesi qe ta lexosh nga nje njeri i zakonshem dicka te shkruar kaq bukur per nje vizion zhvillimi komunitar e kombetar qe rendom keqkuptohet dhe shtremberohet me lloj-lloj arsyetimesh te ceketa krejt,” iu përgjigj Rama.
als_Latn als_Latn als_Latn als_Latn als_Latn als_Latn als_Latn als_Latn als_Latn